Tony Hackens

Tony Hackens, nado o 28 de agosto de 1939 en Eupen, Liexa, e finado o 28 de novembro de 1997 en Ottignies, Brabante Valón, foi un numismático, arqueólogo e historiador da arte belga especializado na Roma e Grecia antigas. Traxectoria
Ámbito académico
Tony Hackens graduouse en Filoloxía Clásica e en Arqueoloxía e Historia da Arte na Universidade Católica de Lovaina (UCL). No curso 1960-1961 pasou unha estadía no Instituto Histórico Belga de Roma e posteriormente acadou o doutoramento en Filosofía e Letras na UCL cunha tese titulada l’Histoire et iconographie du temple capitolin et de la triade capitoline.
Inmediatamente ingresou na Escola Francesa de Atenas, entre 1962 e 1967.
Á súa volta a Bélxica foi nomeado axudante e posteriormente profesor no Instituto de Arqueoloxía e Historia da Arte da Universidade Católica de Lovaina, onde se encargou das materias de Arqueoloxía Mediterránea, de Historia da Arte, de Arqueoloxía da Antigüidade Grega, de Numismática Antiga e de Historia Económica da Antigüidade.
Paralelamente, impartiu tamén docencia no Instituto Superior de Historia da Arte e de Arqueoloxía de Bruxelas. Por outra banda, exerceu como profesor invitado na Universidade Brown (Providence, Rhode Island, 1970), na Universidade de Lille (Francia, 1980-1982) e na American Numismatic Society, de Nova York (1978 e 1986).
En 1997, foi elixido decano da Facultade de Filosofía e Letras da Universidade Católica de Lovaina, pouco antes do seu pasamento.
Ámbito numismático
Hackens é autor de estudos salientables sobre os obradoiros monetarios, a metroloxía, a iconografía numismática e a circulación monetaria na Antiga Grecia e na Antiga Roma. Está considerado como un dos pais da metrocronoloxía, é dicir: "o que se pode derivar do estudo dos pesos das moedas en canto se poida inscribir unha emisión específica no cadro máis amplo que lle serviu de marco natural". El formulou diversas hipóteses anovadoras acerca da cuantificación das cuñaxes nas emisións na Antigüidade, sinaladamente en relación cos conflitos militares; e esas hipóteses foron verificadas posteriormente por alumnos seus como P. Marchetti, M. B. Borba-Florenzano, K. Konuk et F. de Callataÿ.
Desde unha perspectiva máis institucional, Hackens fundou o Seminario de Numismática Marcel Hoc na Universidade Católica de Lovaina. Tamén presidiu a Sociedade Real de Numismática de Bélxica (1988-1990) e o comité organizador do XI Congreso Internacional de Numismática (Bruxelas, 1991). Por outra banda, foi codirector da Revue belge de numismatique et de sigillographie entre 1970 e 1997, e foi un importante promotor de publicacións científicas sobre numismática, na súa condición de fundador e directivo da serie editorial Numismatica Lovaniensa.
Ámbito arqueolóxico
Logo das súas aprendizaxes no sitio arqueolóxico romano de Alba Fucens (1959), Tony Hackens dirixiu, entre 1963 e 1967, a escavación do teatro de Tórico (na Ática) e asegurou a datación dese monumento.
Como membro da Escola Francesa de Atenas, Participou tamén, de 1962 a 1967, en exploracións arqueolóxicas francesas como as de Malia (en Creta), Argos e Delos, e estudou as moedas achadas neses lugares.
Na década de 1980 dirixiu, baixo os auspicios da Dirección de Antigüidades de Corfú e en colaboración coa Brown University, unha serie de campañas de escavacións no antigo centro urbano da vila de Corcyre.
Outros ámbitos
Tony Hackens foi membro fundador, vicepresidente (1976-1995) e copresidente (1995-1997) da rede PACT (Rede europea de cooperación científica e tecnoloxía aplicada ao patrimonio cultural), no seo do Consello de Europa. Como tal, organizou numerosos encontros internacionais de carácter interdisciplinario. Coa finalidade de publicar as actas destes encontros, fundou a revista PACT, da que foi o editor responsable (saíron máis de 50 números entre 1977 e 1997).
Tamén fundou e dirixiu a serie de publicacións de historia da arte e de arqueoloxía da Universidade Católica de Lovaina (baixo a súa responsabilidade editorial apareceron 96 volumes e 30 documentos de traballo), e en 1968 a Revue des archéologues et historiens d’art de Louvain, ademais de participar, como secretario e tesoureiro, a partir de 1972, na dirección da revista l’Antiquité classique. Recoñecementos
(1968-1978): Premio decenal Victor Tourneur, da Académie Royale des Sciences, des Lettres et des Arts de Belgique.
(1980): Jeton de Vermeil, da Société française de numismatique.
(1988): Cónsul Honorario de Grecia en Lovaina e en Lovaina a Nova.
(1993): Senador e legatus Belgii da Academia Europea das Ciencias e das Artes.
(1994): Oficial da Orde do Mérito do Gran Ducado de Luxemburgo. Escolma de publicacións
Numismática
(1961). "Spina et l'Étrurie padane". En L'Antiquité Classique. 29-2. Páxinas 407-412.
(1961). "Circus Florae. Note de topographie romaine". En L'Antiquité Classique. 30-1. Páxinas 130-145.
(1961). "Nouvelles recherches concernant les premiers temps de Rome et la topographie romaine (1957-1961)". En L'Antiquité Classique. 30-2. Páxinas 484-506.
(1962). "Considérations sur le poids du denier romain vers la fin de la République". En Revue belge de numismatique. 108. Páxinas 29-47.
(1962). "Ostie. Découvertes et recherches récentes (1957-1962)". En L'Antiquité Classique. 31-1-2. Páxinas 303-320.
(1965). "Trésor hellénistique trouvé à Délos en 1964". En Bulletin de correspondance hellénique. 89. Páxinas 503-566.
(1965). "Trésor de tétradrachmes alexandrins de l'époque impériale". En Bulletin de Correspondance Hellénique. 89. Páxinas 383-389.
(1965). "Thorikos 1963. Rapport préliminaire sur la première campagne de fouilles". En L'Antiquité Classique. 34-1. Páxinas 5-46.
(1968). "À propos de la circulation monétaire dans le Péloponnèse hellénistique au IIIe s. av. J. -C. ". En Antidorum W. Peremans sexagenario ab alumnis oblatum (Studia hellenistica, 16). Lovaina. Páxinas 69-95.
(1968). "Monnaies d’Italie et de Sicile circulant en Grèce". En Revue belge de numismatique. 114. Páxinas 119-129.
(1969). "La Circulation monétaire dans la Béotie hellénistique: trésors de Thèbes 1935 et 1965". En Bulletin de correspondance hellénique. 93. Páxinas 701-729.
(1970). Sylloge Nummorum Graecorum. Grèce. Collection Réna H. Evelpidis. Première partie: Italie, Sicile, Thrace (con R. Evelpidis, R. ).
(1970). "Les Monnaies". En Exploration archéologique de Délos, XXVII, L’îlot de la Maison des Comédiens. Cap. XVI. París. Páxinas 387-419
(1970). "L'influence rhodienne en Crète aux IIIe et IIe s. av. J. C. et le trésor de Gortyne, 1966". En Revue belge de numismatique. 116. Páxinas 37-58.
(1973). "Le Monnayage de l’atelier de Délos à l’époque archaïque". En Études déliennes (École française d’Athènes, Bulletin de correspondance hellénique, supplément, 1). París. Páxinas 209-226.
(1975). "Terminologie et techniques de fabrication", "Le Rythme de la production monétaire dans l’Antiquité" e "La Circulation monétaire, question de méthodes". En Hackens et al. Numismatique antique. Problèmes et Méthodes. Lovaina-Nancy. Páxinas 3-15, 189-96, 213-222.
(1975). Sylloge Nummorum Graecorum. Grèce. Collection Réna H. Evelpidis. Deuxième partie: Macédoine, Thessalie, Illyrie, Epire et Corcyre (con R. Evelpidis). Lovaina.
(1976). "Les Monnaies de la nécropole". En Bruneau, P. et al. (eds), Médéon de Phocide, V. Tombes hellénistiques - Objets de métal - Monnaies. París. Páxinas 123-129.
(1977). "Chronique numismatique I. Les Monnaies grecques les plus anciennes (VIIe –Vie s. av. J. -C. )". En L’Antiquité classique. 46. Páxinas 205-218.
(1977). "La Métrologie des monnaies étrusques les plus anciennes". En Introduzione allo studio della moneta etrusca. Atti del V Convegno del Centro internazionale di studi numismatici, Napoli, aprile 1975. Roma. Páxinas 221-272.
(1979). "Les Équivalences des métaux monétaires argent et bronze en Sicile au Ve s. av. J. -C. Plaidoyer pour une métrochronologie". En Le origini della monetazione di bronzo in Sicilia e in Magna Grecia. Atti del VI Convegno internazionale di studi numismatici, Napoli, 17-22 aprile 1977. Nápoles. Páxinas 309-350.
(1980). "Un atelier monétaire dans un temple argien? ". En Études argiennes (École française d’Athènes, Bulletin de correspondance hellénique, supplément, VI) (con H. Consolaki, H). París. Páxinas 279-294.
(1981). "La Métrochronologie et la numismatique des ensembles. Aboutissements récents de tendances méthodologiques dans les études numismatiques". En Hackens, T. et Carcassonne, C. (eds). Statistics and Numismatics. Statistique et Numismatique. Table ronde organisée par le Centre de mathématique sociale de l’École des hautes etudes en sciences sociales de Paris et le séminaire de numismatique Marcel Hoc de l’université catholique de Louvain, Paris, 17-19 sept. 1979. (PACT 5). Estrasburgo. Páxinas 57-74.
(1981). "Analyse de monnaies de bronze au moyen de la méthode PIXE et par activation de neutrons rapides. Problèmes de méthode" (con G. Demortier e F. Bodart). En Actes du congrès international d’archéométrie de Paris, 1980. Revue d’archéométrie, 3. Páxinas 63-72.
(1985). "La Circulation monétaire en Belgique gallo-romaine. Statistiques et Mirages". En Les Études classiques. Mélanges d’archéologie nationale offerts au R. P. André Wankenne, 53, 1. Páxina 33-49.
(1986). "Essai de métrologie comparée des monnayages de Naples et de monnayages parallèles". En La monetazione di Neapolis nella Campania antica. Atti del VII Convegno del Centro internazionale di studi numismatici, Napoli, 20-24 aprile 1980. Nápoles. Páxinas 429-442.
(1987). "Le Rythme des frappes des ateliers monétaires grecs archaïques et classiques". En Hackens, T. ; Depeyrot, G. ; Moucharte, G. (eds). Rythmes de la production monétaire de l’Antiquité à nos jours. Actes du colloque organisé à la Monnaie de Paris, 10-12 janvier 1986, par le séminaire de numismatique Marcel Hoc, la Monnaie de Paris et le CNRS. Lovaina a Nova. Páxinas 1-10.
(1987). "Numismatique et histoire économique, bilan de quinze ans de recherches. L’Apport de la numismatique à l’histoire économique". En Hackens, T. ; Marchetti, P. (eds. ). Histoire économique de l’Antiquité. Bilans et contributions de savants belges présentés dans une réunion interuniversitaire à Anvers. Lovaina a Nova. Páxinas 151-169.
Outras áreas
Tony Hackens foi tamén autor de diversos traballos acerca da cerámica e da ourivaría antigas: (1974). Vases grecs, étrusques et italiotes de la collection Abbé Mignot (con F. de Ruyt). Lovaina.
(1976). Catalogue of the Classical Collection. Classical Jewelry. Museum of the Rhode Island School of Design. Providence.
(1980). Du bon usage du vase grec. Lovaina a Nova.
(1980). Aurifex I. Études sur l’orfèvrerie antique. Studies in Ancient Jewelry. Lovaina a Nova.